###### 

###### J e g y z ő k ö n y v

**Készült:** a Karcag Városi Önkormányzat Képviselő-testületének **2016. december 7-én** megtartottüléséről(**2016/XVIII. ülés**)

**Az ülés helye:** Városháza 1. sz. tanácskozóterem (Karcag, Kossuth tér 1. sz.)

**Jelen vannak:** Dobos László polgármester, Molnár Pál, Dr. Kanász-Nagy László, Nagyné László Erzsébet, Karcagi‑Nagy Zoltán, Szepesi Tibor, Pánti Ildikó, Lengyel János képviselők

Dr. Czap Enikő aljegyző, Dr. Bukács Annamária irodavezető, Sipos Mariann gazdálkodási csoportvezető, Balajti József a Karcagi Térségi Hulladékgazdálkodási Közszolgáltató Nonprofit Kft. ügyvezetője, Donkó Gábor informatikus, Bene Julianna szervezési ügyintéző, Kompanekné Sánta Mária szervezési ügyintéző-jegyzőkönyvvezető

**Távolmaradt:** Gyurcsek János alpolgármester, Andrási András, Dr. Kovács László képviselők, Kovács Szilvia alpolgármester, Rózsa Sándor jegyző

**Dobos László polgármester:** Köszöntötte a képviselő-testület tagjait, a meghívottakat.

A jelenléti ív alapján megállapította, hogy a 11 képviselőből megjelent 8 fő, így az ülés határozatképes, s azt megnyitotta.

Indítványozta, hogy a képviselő-testület a kiküldött meghívóban foglaltaknak megfelelően tárgyalja meg a napirendet.

Van-e további napirendi javaslat?

További napirendi javaslat nem hangzott el.

**Dobos László polgármester:** Ismertette a napirendet.

|  |  |
| --- | --- |
| **N a p i r e n d :** | **E l ő a d ó :** |
| 1. Javaslat a Karcag Térségi Hulladékgazdálkodási Közszolgáltató Nonprofit Kft. 2016. évi I. negyedévéről készült közbenső mérlegének, eredmény kimutatásának, illetve ezen időszakra vonatkozó főkönyvi kivonatának elfogadására | Dobos László polgármester |

Szavazásra tette fel a napirendet. Aki azzal egyetért, jelezze.

**A képviselő-testület döntése:** 8 igen szavazat, nemleges szavazat, tartózkodás nem volt

**296/2016. (XII.07.) „kt.” sz. h a t á r o z a t**

**a Karcag Városi Önkormányzat Képviselő-testülete 2016. december 7-ei ülése napirendjének elfogadásáról**

A Karcag Városi Önkormányzat Képviselő-testülete az ismertetett napirendet

**e l f o g a d j a .**

Erről értesülnek:

1. Karcag Városi Önkormányzat Képviselő-testület tagjai, lakóhelyeiken
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal, Aljegyzői Iroda, helyben

**Dobos László polgármester:** Bejelentette, hogy napirend előtti kérdések feltevésére van lehetőség. A kérdések megválaszolására a napirendek megtárgyalását követően kerül sor.

Kérdés, hozzászólás van-e?

Napirend előtti kérdés nem hangzott el.

Rátértek a napirend megtárgyalására.

|  |  |
| --- | --- |
| **1. napirendi pont:** | Javaslat a Karcag Térségi Hulladékgazdálkodási Közszolgáltató Nonprofit Kft. 2016. évi I. negyedévéről készült közbenső mérlegének, eredmény kimutatásának, illetve ezen időszakra vonatkozó főkönyvi kivonatának elfogadására |

**Dobos László polgármester:** A Nemzeti Fejlesztési Minisztérium egy támogatási lehetőséget biztosított november 15-étől kezdődően a hulladékgazdálkodási közszolgáltatók részére a veszteségek kezelésére, csökkentésére. Javasolta, hogy éljenek ezzel a lehetőséggel. Kérdés, hozzászólás van-e?

**Karcagi Nagy Zoltán képviselő, a Pénzügyi, Fejlesztési és Mezőgazdasági Bizottság elnöke:** A bizottság megtárgyalta a napirendet, áttanulmányozta az előterjesztést, majd egyhangúan támogatta a javaslatot és a képviselő-testületnek is elfogadásra javasolta.

Kérdés, észrevétel nem hangzott el.

**Dobos László polgármester:** Javasolta az előterjesztés és a határozati javaslat elfogadását. Aki egyetért, kézfeltartással jelezze.

**A képviselő-testület döntése:** 8 igen szavazat. Nemleges szavazat és tartózkodás nem volt.

**297/2016. (XII.07.) „kt.” sz. határozat**

**a Karcag Térségi Hulladékgazdálkodási Közszolgáltató Nonprofit Kft. 2016. évi I. negyedévéről készült közbenső mérlegének, eredmény kimutatásának, illetve ezen időszakra vonatkozó főkönyvi kivonatának elfogadásáról**

Karcag Városi Önkormányzat Képviselő-testülete (a továbbiakban: Képviselő-testület) az Alaptörvény 32. cikk (1) bekezdés b) és e) pontjaiban és a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 107. §-ában biztosított jogkörében eljárva az alábbiak szerint dönt:

1. Karcag Városi Önkormányzat Képviselő-testülete a Karcag Térségi Hulladékgazdálkodási Közszolgáltatási Nonprofit Kft. 2016. évi I. negyedévéről készített független könyvvizsgáló jelentéssel alátámasztott, a határozat 1. sz. mellékletét képező közbenső mérlegét, eredmény kimutatását és ezen időszakra vonatkozó a 2. sz. mellékletben található főkönyvi kivonatát elfogadja.

Erről értesülnek:

1. Karcag Városi Önkormányzat Képviselő-testületének tagjai, lakhelyükön
2. Karcag Városi Önkormányzat Polgármestere, helyben
3. Karcag Városi Önkormányzat Jegyzője, helyben
4. Karcagi Polgármesteri Hivatal Költségvetési, Gazdálkodási és Kistérségi Iroda, Gazdálkodási Csoport, helyben
5. Karcagi Polgármesteri Hivatal Költségvetési, Gazdálkodási és Kistérségi Iroda, Költségvetési Csoport, helyben
6. Karcagi Polgármesteri Hivatal Aljegyzői Iroda, Szervezési Csoport, helyben
7. Karcag Térségi Hulladékgazdálkodási Közszolgáltató Nonprofit Kft. 5300 Karcag, Villamos u. 109. /Költségvetési, Gazdálkodási és Kistérségi Iroda Gazdálkodási Csoport által/

**297/2016. (XII.07.) "kt." sz. határozat mellékletei e jegyzőkönyvhöz 1. sz. mellékletként csatolva**

**Dobos László polgármester:** Bejelentette, hogy a napirend megtárgyalásának a végére értek.

Ismertette, hogy legközelebb munkaterv szerint,

**2016. december 15-én (csütörtökön) 15 órai kezdettel**

ülésezik a képviselő-testület.

Van-e valakinek napirendi javaslata erre az ülésre?

Napirendi javaslat nem hangzott el.

**Dobos László polgármester:** Megköszönte a képviselő-testület tagjainak, a meghívottaknak a megjelenését, aktivitását, a testületi ülést bezárta.

K. m. f.

|  |  |
| --- | --- |
|  |  |
|  | Rózsa Sándor |
|  | jegyző helyett: |
|  |  |
|  |  |
|  |  |
| **(: Dobos László :)** | **(: Dr. Czap Enikő :)** |
| polgármester | aljegyző |